

**PALANGOS MIESTO SAVIVALDYBĖS ADMINISTRACIJOS**

**ŠVIETIMO SKYRIUS**

**PALANGOS MIESTO SAVIVALDYBĖS 2020 METŲ ŠVIETIMO BŪKLĖS IR PAŽANGOS ATASKAITA**

Palangos miesto savivaldybės 2020 metų švietimo pažangos ataskaita parengta atsižvelgiant į Lietuvos Respublikos Seimo patvirtintos Valstybinės švietimo 2013–2022 metų strategijos tikslus ir uždavinius, Palangos miesto savivaldybės 2020–2022 m. strateginį veiklos planą, Geros mokyklos koncepcijos nuostatas, Palangos miesto savivaldybės švietimo tikslus ir uždavinius, stebėsenos rodiklius, švietimo įstaigų veiklos kokybės įsivertinimo ataskaitas, ŠVIS, Brandos egzaminų, Pagrindinio ugdymo pasiekimų patikrinimo, Nacionalinio mokinių pasiekimų patikrinimo ir Palangos miesto savivaldybės administracijos turimus duomenis.

202–2022 m. Palangos miesto savivaldybės švietimo strateginiai tikslai:

1. Kokybiškų švietimo paslaugų teikimas.

2. Švietimo įstaigų modernizavimas.

Tikslams įgyvendinti iškelti uždaviniai apima šias priemones:

|  |  |
| --- | --- |
| 1. | Mokyklų tinklo pertvarkos bendrojo plano įgyvendinimas |
| 2. | Mokinių saviraiškos, socializacijos ir kitų programų, olimpiadų, varžybų ir kt. renginių organizavimas |
| 3. | Mokyklų kvalifikacijos ir mokytojų iniciatyvų skatinimas |
| 4. | Valstybinių brandos egzaminų ir pagrindinio ugdymo pasiekimų organizavimas |
| 5. | Mokinių pavėžėjimo organizavimas |
| 6. | Mokinių maitinimo organizavimas |
| 7. | Technologijų (bendrojo ugdymo) programų plėtra |
| 8. | Suaugusiųjų neformaliojo švietimo programų įgyvendinimas (TAU) |
| 9. | Lopšelių-darželių rekonstravimas ir modernizavimas |
| 10. | Bendrojo ugdymo įstaigų rekonstravimas ir modernizavimas |
| 11. | Neformaliojo švietimo ugdymo įstaigų rekonstravimas ir modernizavimas |
| 12. | Švietimo įstaigų ūkinio ir kt. inventoriaus atnaujinimas |
| 13. | Švietimo įstaigų ugdymo aplinkos gerinimas ir materialinės bazės turtinimas |
| 14. | IT sistemų diegimas ugdymo įstaigose |
| 15. | Mokinių saugumo užtikrinimas |
| 16. | Švietimo įstaigų remonto darbų organizavimas |

2020 m. prioritetai skiriami mokymosi bazių turtinimui, modernizavimui ir edukacinių erdvių kūrimui (kompiuterinės, programinės ir laboratorinės įrangos atnaujinimas) ir mokinių mokymo plaukti programos organizavimui bei įgyvendinimui Palangos mieste.

Siektini tikslai 2020 m. – įgyvendinti.

**Palangos miesto savivaldybės švietimo stiprybės**

1. Efektyvus bendrojo ugdymo mokyklų tinklas. Mokyklose nėra antros pamainos ir jungtinių klasių.

2. Užtikrinamos kokybiškos švietimo paslaugos, tad aukšti mokinių PUPP ir VBE bei nacionalinių pasiekimų patikrinimų vertinimai.

3. Baigę vidurinio ugdymo programą beveik visi abiturientai (98 %) siekia įgyti aukštesnį (78 %) ar profesinį (20 %) išsilavinimą.

4. Specialiųjų ugdymosi poreikių (turinčių didelių ir labai didelių specialiųjų ugdymosi poreikių) vaikams ir mokiniams sudarytos puikios sąlygos ugdytis lopšelyje-darželyje „Žilvinas“ ir „Baltijos“ pagrindinėje mokykla, kitose mokyklose mokiniai ugdomi integruotai. Į specialiąsias klases (grupes) yra priimami ir kitų besiribojančių savivaldybių vaikai.

5. Savivaldybė skiria lėšų švietimo įstaigų materialinei bazei atnaujinti ir ugdymo aplinkai turtinti, rūpinasi mokyklų bazės atnaujinimu. Ženkliai pagerėjo pastatų būklė, mokyklų aprūpinimas ir mokymosi aplinka. Valstybės ir savivaldybės biudžeto lėšomis renovuotos 5 iš 6 ikimokyklinio ugdymo mokyklos, 4 iš 6 bendrojo ugdymo mokyklos. Gavus valstybės biudžeto finansinę paramą rekonstruojamas Vlado Jurgučio progimnazijos stadionas, renovuojamas Senosios gimnazijos pastatas. Informacinėmis technologijomis aprūpinamos visos švietimo įstaigos (multimedijos, kompiuteriai ir kt.), kuriamos savitos edukacinės erdvės.

6. Efektyviai naudojamos mokyklų valdymui skirtos lėšos.

7. Sudarytos geros sąlygos mokiniams, gyvenantiems toliau kaip 3 km nuo Palangos, atvykti į mokyklas. 2020 m. iš Kretingos ir Klaipėdos rajonų pavežami 143 mokiniai. Specialiųjų ugdymosi poreikių turintys mokiniai atvežami ir parvežami iš mokyklos nepriklausomai nuo jų gyvenamosios vietos.

8. Bendrojo ugdymo ir ikimokyklinio ugdymo mokyklose maitinimą organizuoja ir išlaiko Palangos miesto savivaldybė – privatus verslas paslaugų neteikia.

9. Bendrojo ugdymo mokyklose veikia ir savivaldybės biudžeto lėšomis finansuojamos pailgintos darbo dienos grupės – visos dienos mokykla (0,25 etato 1 pradinio ugdymo klasei).

10. Bendrojo ugdymo mokyklose įrengtos išorinės ir vidaus stebėjimo kameros mokinių saugumui užtikrinti (nuo 2009 m.), ikimokyklinio ugdymo mokyklų teritorijų saugumas atitinka higienos normų reikalavimus.

11. Savivaldybė jau kasmet finansuoja mokinių saviraiškos, pilietinio ugdymo, gabių ir talentingų vaikų ugdymo programas, vaikų vasaros poilsio programas, socialiai remtinų šeimų vaikų poilsį stacionarinėse stovyklose, kūno kultūros ir sporto projektus (konkursų būdu). Apmoka mokinių, vykstančių į konkursus, olimpiadas kelionės išlaidas.

12. Ikimokyklinio ir priešmokyklinio ugdymas užtikrinimas visiems Palangos miesto savivaldybės vaikams (eilių į ikimokyklinio ugdymo įstaigas nėra). Kiekviena ikimokyklinio ugdymo įstaiga turi savo individualią veiklos kryptį (meninė, ekologinė, sveikatos ugdymo ir kt.). Labai stiprus tarpusavis ikimokyklinio ugdymo įstaigų bendradarbiavimas.

13. Neformaliojo vaikų švietimas tenkina mokinių poreikius ir yra nemokamas Moksleivių klube, Palangos sporto centre (formalųjį švietimą papildantis sportinis ugdymas), bendrojo ugdymo mokyklose. Iš dalies mokama paslauga Stasio Vainiūno meno mokykloje.

14. Didelė vaikų neformalaus švietimo paslaugų įvairovė ir pasiūla, aukšta paslaugų kokybė.

15. Savivaldybėje vykdoma mokinių mokymo plaukti ir plaukimo įgūdžių tobulinimo programa (mokiniams nemokama) – į kūno kultūros pamokas integruotos plaukimo pamokos: 2 ir 4 klasių mokiniams – 32 pamokos, 5-10 ir I-IV gimnazijos klasių mokiniams – 8 pamokos per mokslo metus. Plaukimo pamokos vyksta Palangos baseine.

16. Sudarytos sąlygos neįgaliųjų vaikų, turinčių didelių ir labai didelių specialiųjų ugdymosi poreikių, socializacijai ir sveikatinimui – 4 kartus per mėnesį nemokamai organizuojamos sveikatinimo dienos Palangos baseine.

17. Savivaldybės švietimo įstaigų pedagogų kvalifikacijos rodikliai yra tarp aukščiausių Lietuvoje. 99 % mokytojų yra savo sričių specialistai.

18. Kasmet vykdoma Palangos miesto savivaldybės mokyklų stebėsena, rengiama ataskaita, pažangos apžvalga ir skelbiama interneto svetainėje, su kuria gali susipažinti visa miesto bendruomenė.

**Silpnybės**

1. Palangoje nėra aukštojo mokslo arba mokymo įstaigos, kuri galėtų padidinti jaunų bei aktyvių vartotojų skaičių, taip suteikiant miestui daugiau gyvybės, todėl baigę vidurinio ugdymo programą abiturientai siekti aukštesnio išsilavinimo išvyksta į kitas savivaldybes ar užsienį.

2. Sensta švietimo bendruomenė, labai mažai jauno amžiaus mokytojų ateina dirbti į Palangos švietimo įstaigas.

3. Didelė dalis mokytojų vienoje įstaigoje dirba mažesniu nei vienas etatas darbo krūviu (mokytojams tenka dirbti keliose įstaigose, kad turėtų visą 1 etato krūvį).

4. SUP poreikių vaikų ugdymui trūksta mokytojų padėjėjų, nes jų darbas prilyginamas kaip nekvalifikuoto specialisto ir labai mažas uždarbis.

5. Ugdymo įstaigose labai trūksta visuomenės sveikatos specialistų etatų.

6. Nuo 2020 m. savivaldybės švietimo įstaigose itin jaučiamas specialistų trūkumas (ikimokyklinio ugdymo, pradinio ugdymo, psichologų ir kt.).

7. Savivaldybei pavaldžių švietimo įstaigų sporto aikštynų fizinė būklė neatitinka šiuolaikinių reikalavimų. Ypač Senosios gimnazijos ir „Baltijos“ pagrindinės mokyklos, kur reikėtų įrengti universalaus dizaino aikštynus tiek mokyklų bendruomenei, tiek visuomenės poreikiams. Savivaldybė negali dalyvauti konkurse dėl sporto aikštynų atnaujinimo, nes mokinių skaičius yra mažesnis, nei konkurso sąlygose nurodytas, kurias tvirtina LR švietimo, mokslo ir sporto ministras.

8. Kompiuterizuotų darbo vietų skaičius vis dar yra nepakankamas, nes IT priemonės itin greitai nusidėvi ir pasensta bei nebeatitinka būtinų šiuolaikinių reikalavimų, tai susiję ir su IT naudojimu pamokose mažesnėmis galimybėmis. Atnaujinti nusidėvėjusią infrastruktūrą savomis lėšomis įstaigos dažnai neturi galimybių.

9. Vykdant ugdymą nuotolinio ar mišraus mokymosi forma labai trūksta hibridiniam ugdymui būtinos įrangos.

10. Dėl ribotų savivaldybės išteklių mokykloms itin trūksta edukacinių erdvių mokinių poilsiui ir kitokioms veikloms organizuoti.

**I SKYRIUS**

**ŠVIETIMO KONTEKSTO RODIKLIAI**

1. Švietimo konteksto rodikliai parodo išorines sąlygas, turinčias įtakos švietimui:

|  |
| --- |
| Savivaldybės švietimo įstaigų tinklas |
| Palangos miesto savivaldybėje 2020 m. veikė:  1 pradinė mokykla, 2 pagrindinės mokyklos (iš jų vienoje mokykloje veikia specialiojo ugdymo skyrius), 1 progimnazija (2020-09-01 Vlado Jurgučio pagrindinė mokykla pertvarkyta į Vlado Jurgučio progimnaziją), 2 gimnazijos (iš jų viena regioninė, skirta šalies vaikams, sergantiems širdies, nervų ir kvėpavimo takų ligomis ir besigydantiems vaikų reabilitacijos sanatorijoje „Palangos gintaras“). Bendrojo ugdymo mokyklose mokėsi 1905 mokiniai.  6 ikimokyklinio ugdymo mokyklos (lopšeliai-darželiai „Ąžuoliukas“, „Gintarėlis“, „Nykštukas“, „Pasaka“, „Sigutė“ (Šventosios seniūnijoje) ir „Žilvinas“ (veikia grupė skirta vaikams, turintiems didelių ar labai didelių specialiųjų ugdymosi poreikių), kuriose ugdėsi 791 vaikas.  3 neformaliojo švietimo įstaigos (Moksleivių klubas, Stasio Vainiūno meno mokykla ir Sporto centras), kurias lankė 1196 mokiniai. |
| Gyventojų skaičius ir sudėtis pagal amžiaus grupes |
| 2020 m. sausio 1 d. Palangos miesto savivaldybėje gyveno 17990 asmenų, iš jų: 0-6 metų – 886, 7-17 metų – 1806, pensinio amžiaus – 4845.  2020 m. gruodžio 31 d. Palangos miesto savivaldybėje gyveno 18386 asmenys, iš jų: 0-6 metų – 894, 7-17 metų – 1842, pensinio amžiaus – 4949.  Per metus gyventojų skaičius Savivaldybėje padidėjo 2,15 %.  (Duomenų šaltinis: Registrų centras) |
| Gimstamumas |
| 2020 m. vaikų gimstamumas Palangos mieste palyginus su 2019 m. sumažėjo 7,81 %: 2019 m. Palangos CMS įregistruoti 192 vaikai, 2020 m. – 177 vaikai.  ......  (Duomenų šaltinis: Palangos CMS) |
| Mokinių skaičiaus kaita pagal ugdymo programas |
| 2020-2021 m. m. bendrojo ugdymo mokyklas (toliau tekste – BUM) lankė 1905 mokiniai, t. y. 3,35 % daugiau nei 2019-2020 m. m.:  Pastaba: Mokinių skaičius pateiktas be specialiojo ugdymo klasių mokinių.  Ikimokyklinio ugdymo mokyklas (toliau tekste – IUM) 2020-2021 m. m. lankė 791 vaikas, t. y. 1,5 % daugiau nei 2019-2020 m. m. :  Duomenų šaltinis: Mokinių registras  Palyginus 3 paskutinių metų mokinių skaičių savivaldybėje, matyti, kad bendras mokinių skaičius augo net 98 %. |
| Pagal privalomojo ugdymo programas nesimokančių 7–16 metų vaikų dalis (%) |
| Nesimokančių pagal privalomojo ugdymo programas (pradinio ir pagrindinio) BUM skaičius kinta neženkliai: 2017 m. nesimokė 8,9 %, 2018 m. – 8,5 %, 2019 m. – 8,49 %, 2020 m. – 8,71 % vaikų, t. y. tie vaikai, kurie išvyko iš šalies į užsienį ir nedeklaravo išvykimo.  2020 m. 166 asmenys (7–16 metų amžiaus), kurių deklaruota gyvenamoji vieta yra Palangos m. savivaldybė, nesimokė BUM, nes yra išvykę ir gyvena užsienyje arba pakeitė gyvenamąją vietą, 10 asmenų (17-18 metų amžiaus), kuriems mokytis pagal vidurinio ugdymo programas neprivalu, mokyklų nelankymo priežastys yra analogiškos.  Duomenų šaltinis: NEMIS |

***Pažangos vertinimas***

Palangos miesto savivaldybės bendrojo ugdymo mokyklų ir neformaliojo vaikų švietimo įstaigų tinklas atitinka Savivaldybės gyventojų poreikius, visiems asmenims sudarytos lygios galimybės ugdytis ir būti ugdomam. Dalyvavimas ikimokyklinio ir priešmokyklinio ugdyme sudaro 100 %. Neformaliojo vaikų švietimo mokyklose dalyvauja 74 % vaikų 6-18 metų amžiaus. Lygių galimybių ir prieinamumo užtikrinimas – 100 proc.

Palangos miesto savivaldybės gyventojų demografiniai rodikliai ir sąlygos vaikams ugdytis rodo, kad yra pakankamai palankūs švietimo konteksto rodikliai ir **pažangos lygis išlaikomas**.

**II SKYRIUS**

**ŠVIETIMO MATERIALINIO APRŪPINIMO RODIKLIAI**

2. Švietimo materialinio aprūpinimo rodikliai parodo materialinį ir finansinį indėlį į švietimo aprūpinimą:

|  |
| --- |
| Vienam priešmokyklinio, pradinio, pagrindinio ir vidurinio ugdymo programos mokiniui tenkanti mokymo lėšų suma |
| Vidutinė mokymo lėšų suma per metus, įskaitant ir ikimokyklinio ir priešmokyklinio ugdymo programų mokinius, 2020 m. vienam mokiniui padidėjo 245 eurais.  Vienam priešmokyklinio ugdymo mokiniui 2020 m. teko 1534 eurai, 2019 m. – 1087 eurai.  Vienam bendrojo ugdymo mokyklos mokiniui 2020 m. teko 1833 eurai, 2019 m. – 1655 eurai..  Pastaba: finansuojamų mokinių skaičius sudaro ikimokyklinio, priešmokyklinio ir bendrojo ugdymo programas lankančių vaikų skaičius.  Duomenų šaltinis: ŠVIS |
| Mokyklos aplinkai steigėjo skirtų lėšų suma, tenkanti vienam mokiniui |
| 2020 m. iš Savivaldybės biudžeto bendrojo ugdymo mokyklų aplinkai lėšų skirta 5,92 % daugiau negu 2019 m., t. y. 2020 m. skirta 1846362 eurų, 2019 m. – 1736970 eurų.  Vienam mokiniui 2020 m. teko 962 eurai, o 2019 m. - 943 eurai, dviejų metų vidurkis – 956 eurai. |
| Socialinė parama mokiniams |
| 2020 m. socialinė parama skirta 22,25 % mokinių, iš jų Savivaldybės socialinė parama skirta 6,01 %, 2019 m. socialinė parama skirta 17,16 % mokinių, iš jų Savivaldybės socialinė parama skirta 9,0 % mokinių.  Duomenų šaltinis: Palangos SRS  2020 m. nemokamais maitinimas iš Valstybės lėšų buvo skirtas visiems 1 klasių mokiniams. |
| Mokinių pavėžėjimui skirta lėšų suma ir pavežamų mokinių dalis (%) |
| 2020 m. į BUM buvo pavežama 11,23 % mokinių (214), iš jų mokykliniais autobusais pavėžėti 31,77 % mokinių ir 10,74 % specialiųjų ugdymosi poreikių mokiniai. Mokinių pavėžėjimui Palangos miesto savivaldybė sudarė sutartį su vėžėju (organizuojami spec. reisai).  2020 m. pavėžėjimui skirta 48500 eurų, kai tuo tarpu 2019 m. pavėžėjimui skirta 83337 eurų, į mokyklą buvo pavežama 11,89 % mokinių, iš jų mokykliniais autobusais pavėžėti 29,4% mokinių ir 12,14 % specialiųjų poreikių mokiniai. 2020 m. pavėžėjimui lėšų poreikis buvo mažesnis dėl mokinių nuotolinio ugdymosi.  (Duomenų šaltinis: ŠVIS ir ŠS) |
| Bendrojo ugdymo mokyklų pedagogų kvalifikacijai tobulinti panaudotų ir skirtų lėšų santykis |
| BUM 2020 m. mokytojų kvalifikacijos tobulinimui buvo skirta 10533 eurai, panaudota 100%. Didelė dalis kvalifikacijos tobulinimui buvo panaudota skaitmeninių kompetencijų tobulinimui. . |
| Bendrojo ugdymo mokyklų vadovėliams ir mokymo priemonėms skirtų lėšų panaudojimas |
| 2020 m. BUM skirta ir panaudota 85764 eurai, 2019 m. skirta 39416 eurų, panaudota 52936 eurai. |
| Švietimo įstaigų dalyvavimas projektuose, papildomų lėšų pritraukimas |
| 2020 m. iš savivaldybės biudžeto finansuotos29 *mokyklų saviraiškos* (7000 Eur), *pilietinio ir tautinio ugdymo* (2000 Eur) *bei prevencinės* (2000 Eur) *programos* (plg. 2019 m. – 42; 2018 m. – 35; 2017 m. 41; 2016 m. – 28; 2015 m. – 31). Neformaliojo vaikų švietimo programų skaičius sumažėjo dėl Lietuvoje paskelbto karantino, susijusio su COVID-19 infekcija.  2020 m. skaitmeninės mokymo(-si) aplinkos (EDUKA klasė) pradinėse klasėse diegimui iš savivaldybės biudžeto skirta 5000 Eur.  Vaikų vasaros poilsio stovyklų organizavimui 2020 m. iš savivaldybės biudžeto buvo skirta 16200 eurų (plg. 2019 m. – 13624 Eur), iš viso organizuotos 4 vaikų vasaros poilsio stovyklos, jose dalyvavo 178 vaikai. Stacionarinėje stovykloje ilsėjosi 30 socialinę atskirtį patiriančių šeimų vaikai, Savivaldybė kelialapiams nupirkti skyrė 9200 eurų (plg. 2019 m. – 6800 eurų, atostogavo 32 vaikai).  2020 m. Švietimo, mokslo ir sporto ministerija vaikų vasaros poilsiui organizuoti skyrė 46200,00 eurų iš valstybės vardu pasiskolintų lėšų. Palangos miesto savivaldybėje vaikų vasaros poilsio programoms finansuoti skirta 33400,00 eurų, kitų neformaliojo vaikų veiklų (NVŠ projektams, edukacinėms veikloms ir kitiems ugdomojo pobūdžio renginiams) finansavimui skirta 12800,00 eurų. Dalyvavo 826 mokiniai (iš jų 72 mokiniai gaunantys socialinę paramą), organizuota 20 stovyklų ir kitų NVŠ veiklų.  Norint kuo veiksmingiau naudoti turimą miesto infrastruktūrą ir žmogiškuosius išteklius, siekiant įgyvendinti ir dalyvauti įgyvendinant projektus ir programas, skirtus vaikų ir jaunimo fiziniam aktyvumui skatinti, mokyti vaikus plaukti ir sudaryti sąlygas saugiai elgtis vandenyje ir prie vandens, nuo 2019 m. pavasario Švietimo skyrius kartu su Sporto centru ir bendrojo ugdymo mokyklomis vykdo Gyventojų mokymo plaukti programą, kurios 2020 m. dėl šalyje paskelbto karantino, įgyvendinti nepavyko, plaukimo programos vykdymas buvo tęsiamas, kai šalyje pasikeitė epidemiologinė situacija.  2020 m. Švietimo skyrius įgyvendino 2019 m. Jungtinės veiklos (partnerystės) 2016 m. balandžio 28 d. sutartimi Nr. R8-160/168-K, papildomo susitarimo Nr. 3 prie 2016-04-28 Jungtinės veiklos (partnerystės) sutarties Nr. R8-160 įgyvendinant projektą „Neformaliojo vaikų švietimo paslaugų plėtra“ susitarimus: NVŠ programų vykdymui buvo įsisavinta 54846 eurai.  2020 m. I pusmetį buvo finansuotos 13 NVŠ programų, jose dalyvavo 518 mokinių, prasidėjus karantinui nuotoliniu būdu buvo vykdoma 9 programos, jose dalyvavo 313 mokinių. 2020 m. II pusmetį – 12 programų, jose dalyvavo 512 mokinių, prasidėjus karantinui buvo vykdomos 9 programos, dalyvavo 406 mokiniai. |

***Pažangos vertinimas***

Švietimui skiriamos lėšos rodo, kad ne tik Valstybės, bet ir Savivaldybės indėlis į mokinių ugdymo(si) sąlygų tinkamą sudarymą yra pakankamai svarus. Savivaldybės išlaidos švietimui auga, didėja lėšų sumos, skiriamos vienam besimokančiajam visuose lygmenyse, sudaromos sąlygos mokiniams ugdytis nemokamai neformaliojo švietimo įstaigose, mokestis už vaiko išlaikymą ikimokyklinio ugdymo mokyklose yra bene žemiausias tarp regiono savivaldybių, tėvams taikomos mokesčių lengvatos padengiamos iš Savivaldybės biudžeto.

**Pažanga išlaikoma**. Planuota reikšmė pasiekta 98 proc.

**III SKYRIUS**

**DARBUOTOJUS APIBŪDINANTYS RODIKLIAI**

3. Darbuotojus apibūdinantys rodikliai parodo mokyklų darbuotojų (vadovų, pedagogų, kitų) charakteristikas pagal amžių, kvalifikaciją ir kt.:

|  |
| --- |
| Mokyklų pedagogų pasiskirstymas pagal amžių |
| 2020 m. BUM mokyklose dirbo 178 pedagogai (be vadovų), palyginus su 2019 m. pedagogų skaičius sumažėjo 0,5 %, nors klasių skaičius 2020 m. padidėjo 2 klasių komplektais.  2020 m. IUM dirbo 99 pedagogai, palyginus su 2019 m., pedagogų skaičius sumažėjo 12,3 %, nors IUM grupių skaičius išliko beveik toks pat.  2020 m. BUM sumažėjo pensinio amžiaus mokytojų: 2020 m. mokyklose dirbo 19 asmenų, 2019 m. – 23.  Duomenų šaltinis: ŠVIS |
| Mokyklų pedagogų pasiskirstymas pagal kvalifikacines kategorijas  2020 m. 86,3 % mokytojų, dirbančių BUM, ir 50,9 %mokytojų, dirbančiųIUM, yra atestuoti vyresniojo mokytojo, mokytojo metodininko ar mokytojo eksperto kvalifikacinėms kategorijoms, o 2019 m. atitinkamai buvo atestuotų mokytojų 90,28 % BUM ir 52,21 % IUM, iš jų:    Duomenų šaltinis: ŠVIS  Pedagogų atestacija 2020 m. vyko vadovaujantis Palangos miesto savivaldybės administracijos direktoriaus įsakymu patvirtinta 2020-2021 metų pedagogų atestacijos programa. Kasmet atestuojamų mokytojų skaičius mokyklose mažėja, nes yra labai griežtai reikalaujama pagrįsti mokytojų, siekiančių aukštesnės kategorijos, veiklos rodiklius.  2020 m. aukštesnei kategorijai atestuoti 6 pedagogai, iš jų 1 – mokytojo eksperto kvalifikacinei kategorijai ir 5 mokytojo metodininko (plg., 2019 m. atestuoti aukštesnei kategorijai buvo 6 pedagogai). 2020 m. pabaigoje švietimo įstaigose dirbo 95,5 % atestuotų pedagogų, iš jų: 20 % mokytojų, 28 % – vyresniųjų mokytojų, 43 % – mokytojų metodininkų, 4,5 % – mokytojų ekspertų.  Švietimo skyriaus specialistai buvo deleguoti vertinti šių mokytojų praktinės veiklos atitikimą siekiamai kategorijai. Visi Švietimo skyriaus specialistai yra mokyklų atestacijos komisijų nariai ir dalyvauja atestacijos komisijų posėdžiuose. |
| Kvalifikaciją tobulinusių pedagogų dalis |
| 2020 metais parengti ir patvirtinti nauji Palangos miesto savivaldybės mokytojų ir pagalbos mokiniui specialistų metodinės veiklos organizavimo nuostatai. Metodinę veiklą Palangos mieste nuo 2020 m. rugsėjo 1 d. vykdė 16 metodinių būrelių. 2020 m. mokytojai vedė 5 gerosios patirties seminarus, 7 atviras pamokas mokyklose, 1 atvirą veiklą darželyje, 7 pamokas ir 4 veiklas taikant „Pamokos studijos“ metodą, vyko 29 teminės parodos. Ikimokyklinio ugdymo įstaigų mokytojai parengė 32 metodines priemones.  2020 m. buvo organizuota penktoji Palangos miesto pedagogų konferencija, skirta Vaikų emocinės gerovės metams paminėti, kurioje dalyvavo 134 Palangos miesto mokytojai.  Palangos moksleivių klubas organizavo respublikinę konferenciją „Neformaliojo vaikų ugdymo galimybės ir iššūkiai“, kurioje dalyvavo 90 neformaliojo ugdymo mokytojų iš įvairių Lietuvos miestų.  2020 m. mokytojams Švietimo pagalbos tarnyba suorganizavo 20 seminarų, 5 paskaitas, pravedė 1 kursus ir 15 tęstinių mokymų pagal ilgalaikes kvalifikacijos tobulinimo programas, juose dalyvavo 1544 Palangos miesto ir kitų savivaldybių mokytojai. Metų pradžioje suorganizuota apskritojo stalo diskusija ugdymo įstaigų direktoriaus pavaduotojams ugdymui „Pedagogų profesinis augimas“, kurioje aptartas mokytojų kvalifikacijos kėlimas pagal ilgalaikes kvalifikacijos tobulinimo programas. 2020 m. parengtos ir įregistruotos 6 ilgalaikės kvalifikacijos tobulinimo programos.  Pagal „Lyderių laikas 3“ projektą Anykščių ir Molėtų rajono mokytojams suorganizuotos 2 stažuotės Palangos, Klaipėdos miestų ir Šilutės rajono ugdymo įstaigose.  2020 metais tęstas ir užbaigtas Palangos švietimo pagalbos tarnybos koordinuojamas ERASMUS+ KA1 suaugusiųjų švietimo darbuotojų mobilumo projektas „Švietimo darbuotojų kompetencijų tobulinimas įgyvendinant socialiai pažeidžiamų asmenų tėvystės įgūdžių mokymo programas“, kuris Švietimo mainų paramos fondo organizuojamame kokybės konkurse tapo nugalėtoju. |

**Pažangos vertinimas:**

Siekis, kad Savivaldybės švietimo įstaigose dirbtų 80 % aukštos kvalifikacijos pedagogų, įgyvendintas.

Nepaisant 2020 m. paskelbto karantino dėl Covid-19 pedagoginė visuomenė aktyviai dalyvavo kvalifikacijos kėlimo kursuose. Aukšta mokytojų kvalifikacija lėmė gerą pasirengimą dirbti nuotoliniu būdu, gerą mokinių mokymosi lygį ir aukštus akademinius mokinių pasiekimus.

**Pažanga padaryta, planuota reikšmė viršyta.**

**IV SKYRIUS**

**UGDYMO ORGANIZAVIMĄ IR PASLAUGAS APIBŪDINANTYS RODIKLIAI**

4. Ugdymo organizavimą ir paslaugasapibūdinantys rodikliai:

|  |
| --- |
| Pavežamų iš namų į mokyklą mokinių skaičius ir dalis |
| Dėl COVID-19 pandemijos šalyje susidariusios ekstremalios situacijos ir paskelbto karantino mokinių pavėžėjimo paslauga 2020 metais buvo teikiama sausio-kovo mėnesiais bei rugsėjo-lapkričio mėnesiais. Klaipėdos rajone gyvenančius mokinius į mokyklą ir atgal paveža mokyklų darbo dienomis specialiuoju tiesioginiu reisu ir reguliaraus priemiesčio susisiekimo maršrutais UAB „Vlasava“ – 44 mokiniai (plg. 2019 m. – 40; 2018 m. – 37; 2017 m. – 46; 2016 m. – 49; 2015 m. – 44). Geltonaisiais autobusiukais (šiuo metu Savivaldybės bendrojo ugdymo mokyklos turi 4 geltonuosius autobusiukus) pavežami Šventosios pagrindinės mokyklos 38 mokiniai iš Būtingės ir aplinkinių kaimelių (plg. 2019 m. – 39; 2018 m. – 38; 2017 m. – 36; 2016 m. – 38), „Baltijos“ pagrindinės mokyklos 23 specialiųjų ugdymosi poreikių mokiniai (plg. 2018 m. – 23; 2017 m. – 17; 2016 m. – 19) ir kitu geltonuoju autobusiuku 19 Savivaldybės mokinių iš SB „Medvalakis“ (plg. 2019 m. – 21; 2018 m. – 27; 2017 m. – 26; 2016 m. – 25; 2015 m. – 24), Vlado Jurgučio progimnazijos geltonasis autobusiukas paveža 19 Savivaldybės mokinių, gyvenančių Vilimiškės kaime. |
| Bendrojo ugdymo mokyklų mokinių, kuriems mokykloje buvo suteikta psichologinė ar/ir specialioji pedagoginė ir specialioji pagalba, dalis (%) |
| 2020-09-01 švietimo įstaigose mokėsi 428 mokiniai, turintys kalbos ir komunikacijos sutrikimų, 150 – specialiųjų ugdymosi poreikių mokiniai (atitinkamai 2019 m. – 424 ir 127; 2018 m. – 374 ir 144; 2017 m. – 404 ir 126; 2016 m. – 354 ir 118; 2015 m. – 366 ir 106; 2014 m. – 354 ir 114; 2013-09-01 – 325 ir 102). Pagalbą mokiniams, jų tėvams teikė bendrojo ugdymo mokyklų, ikimokyklinio ugdymo mokyklų ir Švietimo pagalbos tarnybos specialistai. Pastebima specialiųjų poreikių turinčių mokinių skaičiaus augimo tendencija. 2020 m. rugsėjo 1 d. „Baltijos“ pagrindinėje mokykloje buvo įsteigta klasė vaikams, turintiems emocinių raidos sutrikimų. Nuo 2020 m. juntamas specialistų, galinčių dirbti su specialiųjų poreikių vaikais stygius Palangos miesto savivaldybėje. *Reikėtų rengti programą ir skirti finansavimą specialistų (logopedų, psichologų, spec. pedagogų ir kt.) pritraukimui dirbti Palangos miesto savivaldybės mokyklose.* |

**Pažangos vertinimas:**

Siekis, kad švietimo įstaigose specialioji pagalba būtų teikiama 100 % mokinių, kuriems reikalinga ši pagalba – pasiektas.

Bendrojo ugdymo mokyklų tinklo pertvarkos 2021–2025 m. bendrojo plano projekte numatoma „Baltijos“ pagrindinėje mokykloje pakeisti mokyklos organizacinę (valdymo) struktūrą, įsteigiant Specialiojo ugdymo skyrių, nes dėl kasmet didėjančio vaikų skaičiaus specialiojo ugdymo klasėse, iškilo būtinybė sukoncentruoti dėmesį į specialųjį ugdymą, kryptingai organizuoti specialiųjų ugdymosi poreikių turinčių mokinių ugdymo procesą.

**Pažanga išlaikyta, planuotos reikšmės pasiektos.**

**V SKYRIUS**

**DALYVAVIMO ŠVIETIMO PROCESE RODIKLIAI**

5. Dalyvavimo švietimo procese rodikliai parodo, kuri mokinių dalis ir pagal kokias programas mokosi bendrojo ugdymo ir neformaliojo švietimo mokyklose, mokinių lankomumą:

|  |
| --- |
| Savivaldybės švietimo įstaigose ugdomų 0–6 metų vaikų dalis (%), palyginti su bendru savivaldybės to amžiaus vaikų skaičiumi |
| Savivaldybės ikimokyklinėse įstaigose 2020 m. rugsėjo 1 d. veikė 51 grupė, iš jų 1 Vaikų socialinės globos (grupė uždaryta 2020 m. spalio mėn., nes nebebuvo vaikų), 12 lopšelio, 28 darželio ir 10 priešmokyklinio ugdymo grupės (plg. 2019 m. – 51; 2018 m. – 52). 2020 m. Ikimokyklinio ugdymo mokyklas lankė 89 % vaikų palygint su bendru savivaldybės to amžiaus vaikų skaičiumi.  Ikimokyklinio ugdymo įstaigas lankančių vaikų skaičius rugsėjo 1 d.:   |  |  |  | | --- | --- | --- | | 2020-2021 m. m. | 2019-2020 m. m. | 2018-2019 m. m. | | 631 | 624 | 618 |   Priešmokyklinio ugdymo įstaigas lankančių vaikų skaičius rugsėjo 1 d.:   |  |  |  | | --- | --- | --- | | 2020-2021 m. m. | 2019-2020 m. m. | 2018-2019 m. m. | | 160 | 155 | 164 |   Duomenų šaltinis: ŠVIS ir Mokinių registras |
| Savivaldybės mokyklose pagal pradinio, pagrindinio, vidurinio (ir socialinių įgūdžių) ugdymo programas ugdomų vaikų skaičius |
| 2020–2021 m. m. klasės mokinių skaičiaus vidurkis yra pakankamai aukštas, vidutinis bendrojo ugdymo mokyklos klasės komplekto dydis (be specialiųjų klasių ir Šventosios pagrindinės mokyklos) yra 23,1 (plg. 2019–2020 m. m. – 22,7). Pradinio ugdymo klasės yra beveik maksimaliai užpildytos, kai kuriose klasėse viršijamas leistinas mokinių skaičius, nes per mokslo metus atvyko mokytis mokinių iš kitų savivaldybių (tėvai pakeitė gyvenamąją vietą) ar grįžo iš užsienio.   |  |  |  |  |  | | --- | --- | --- | --- | --- | | Mokyklos pavadinimas | Komplektų skaičius | Mokinių skaičius | Komplektų skaičius | Mokinių skaičius | | **2020-2021 m. m.** | | **2019-2020 m. m.** | | | **Senoji gimnazija:** | 18 | 463 | 17 | 431 | | pagrindinio ugdymo klasės (I–II gimnazijos klasės) | 10 | 248 | 9 | 236 | | vidurinio ugdymo klasės (III–IV gimnazijos klasės) | 8 | 215 | 8 | 195 | | **„Baltijos“ pagrindinė mokykla:** | 30 | 628 | 29 | 628 | | specialiosios, lavinamosios klasės (socialinių įgūdžių programa) | 5 | 35 | 4 | 28 | | pradinio ugdymo klasės | 12 | 264 | 12 | 278 | | pagrindinio ugdymo klasės | 13 | 329 | 13 | 322 | | **Vlado Jurgučio progimnazija:** | 24 | 585 | 22 | 549 | | pradinio ugdymo klasės | 12 | 278 | 11 | 253 | | pagrindinio ugdymo klasės | 12 | 307 | 11 | 296 | | **Šventosios pagrindinė mokykla:** | 10 | 137 | 10 | 128 | | pradinio ugdymo klasės | 4 | 62 | 4 | 66 | | pagrindinio ugdymo klasės | 6 | 75 | 6 | 62 | | **Pradinė mokykla** (pradinio ugdymo klasės) | 4 | 92 | 5 | 105 |   Duomenų šaltinis: Mokinių registras ir ŠVIS |
| Mokinių, lankančių neformaliojo vaikų švietimo programas, skaičiaus dalis |
| Palangos miesto savivaldybė labai daug dėmesio skiria neformaliam vaikų švietimui, sudarytos puikios sąlygos mokinių saviraiškos poreikių tenkinimui NVŠ mokyklose. Ugdomų mokinių skaičius dėl Covid-19 2020 m. sumažėjo 5,19 %.   |  |  |  | | --- | --- | --- | | Mokinių dalyvavimas: | 2020 m. | 2019 m. | | Dalyvavo NVŠ tikslinio finansavimo programose | 26,87 % | 27,05 % | | Dalyvavo NVŠ programose (Moksleivių klubas) | 9,34 % | 13,85 % | | Dalyvavo formalųjį švietimo papildančio ugdymo programose (Sporto centras ir St. Vainiūno meno mokykla) | 53,43 % | 53,93 % | | Lankė BUM būrelius | 48,16 % | 23,19 % | | **Dalyvavo neformaliajame vaikų švietime** | **89,64 %** | **94,83 %** |   Pastaba. Mokinių dalis (%) skaičiuojama nuo viso BUM mokinių skaičiaus  Mokinių pasiskirstymas pagal neformaliojo vaikų švietimo ir formalųjį švietimą papildančio ugdymo mokyklas:  Duomenų šaltinis: MR |
| *Neformalusis suaugusiųjų švietimas*. |
| Neformalųjį suaugusiųjų švietimą vykdė BĮ Palangos švietimo pagalbos tarnyba. Palangos trečiojo amžiaus universiteto veikloje 2020 m. dalyvavo 543 senjorai (plg. 2019 m. – 539; 2018 m. – 487; 2017 m. – 391). Senjorai dalyvavo septynių krypčių papildomose veiklose: sveikos gyvensenos ir judesio, Europos šalių šokių, chorinio dainavimo, anglų, vokiečių kalbų kursai, informacinio raštingumo, piešimo ant šilko. Įvyko 14 paskaitų. Dėl epidemiologinės situacijos Lietuvoje neįvyko edukacinės išvykos, vakaronės ir kiti renginiai. Neformaliojo suaugusiųjų švietimo veikloms iš savivaldybės biudžeto 2020 m. buvo skirta 10000 Eur.  Ateityje reikėtų siekti darbingo amžiaus suaugusių asmenų informacinių studijų prieinamumo didinimo ir patrauklių ugdymosi formų diegimo, skatinti papildomų kvalifikacijų įsigijimą. |

**Pažangos vertinimas:**

Mokinių skaičius BUM klasėse yra optimalus, esami mokyklų tipai užtikrina mokinių mokyklos pasirinkimo galimybes. Mokyklose dabar ir ateityje bus išlaikomas panašus klasių komplektų skaičius, sudarytos lygios mokymosi sąlygos ir galimybės, mokyklos teikia panašios kokybės išsilavinimą, yra neperkrautos, nedirbama dviem pamainomis.

Siekiamybė, kad bent 80% bendrojo ugdymo mokyklose besimokančių mokinių lankytų nors vieną neformaliojo ugdymo veiklą – viršyta.

**Pažanga padaryta.**

**VI SKYRIUS**

**ŠVIETIMO REZULTATŲ, POVEIKIO IR PASEKMIŲ RODIKLIAI**

6. Švietimo rezultatų ir pasekmių rodikliai parodo rezultatus ir pasekmes, pasiektus baigus tam tikrą švietimo proceso etapą: mokyklos pakopą, švietimo lygmenį ir pan., bei švietimo rezultatų poveikį visuomenei:

|  |
| --- |
| 1–4 klasių mokinių pasiskirstymas pagal mokymosi rezultatus |
| 2020–2021 m. m. pradinių klasių mokinių, pasiekusių visų mokomųjų dalykų aukštesnįjį ar pagrindinį lygį buvo 79,8 %, kai tuo tarpu 2019–2020 m. m. tokių mokinių buvo 81,92 %. Priežastis lėmusi žemesnio lygio pažangumą – nuotolinis mokymas(is) – kontaktinio mokymosi stoka pradinių klasių mokiniams buvo ženkliai pastebima.  1–4 klasių mokinių pasiskirstymas pagal mokymosi rezultatus už mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | | Mokslo metai | Labai gerai | Gerai | Patenkinamai | Nepasiekė patenkinamo lygio | | 2020–2021 m. m. | 29,0 | 50,8 | 20,1 | 0,1 | | 2019–2020 m. m. | 31,43 | 50,49 | 17,8 | 0,28 | | 2018–2019 m. m. | 29,0 | 48,0 | 22,0 | 1,0 |   Duomenų šaltinis: Bendrojo ugdymo mokyklų ataskaitos |
| 5–8 klasių mokinių pasiskirstymas pagal mokymosi rezultatus |
| 2020-2021 m. m. 5–8 klasių mokinių, kurie mokėsi labai gerai ar gerai, buvo 67,8 %, kai tuo tarpu 2019–2020 m. m. tokių mokinių buvo 59,51 %. Priežastis lėmusi aukštesnio lygio pažangumą – mokėjimo mokytis kompetencijos išugdymas.  5–8 klasių mokinių pasiskirstymas pagal mokymosi rezultatus skaičiuojamas už parėjusius mokslo metus pagal mokinių metinius įvertinimus %:   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 16,5 | 51,3 | 30,0 | 2,2 | | 2019–2020 m. m. | 14,07 | 45,44 | 38,63 | 1,86 | | 2018–2019 m. m. | 15,64 | 42,43 | 40,1 | 1,83 |   Duomenų šaltinis: Bendrojo ugdymo mokyklų ataskaitos |
| 9–10 (I–II gimnazijos) klasių mokinių pasiskirstymas pagal mokymosi rezultatus |
| Pagal pagrindinio ugdymo II dalies programas mokiniai mokosi „Baltijos“ ir Šventosios pagrindinėse mokyklose bei Senojoje gimnazijoje. Pastebima, kad gimnazijoje kasmet didėja nepatenkinamai besimokančių mokinių skaičius. Senosios gimnazijos mokytojai turėtų ypatingai daug dėmesio turėtų skirti mokiniams, turintiems mokymosi sunkumų, teikti šiems mokiniams veiksmingą pagalbą, didinti mokinių mokymosi motyvaciją.  9–10 (I–II gimnazijos) klasių mokinių pasiskirstymas pagal mokymosi rezultatus skaičiuojamas už praėjusius mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 16,5 | 41,4 | 35,1 | 7 | | 2019–2020 m. m. | 21,05 | 38,35 | 34,96 | 5,64 | | 2018–2019 m. m. | 12,6 | 44,72 | 40,24 | 2,44 |   Duomenų šaltinis: bendrojo ugdymo mokyklų ataskaitos |
| III-IV gimnazijos klasių mokinių pasiskirstymas pagal mokymosi rezultatus |
| III–IV gimnazijos klasės komplektuojamos tik Senojoje gimnazijoje. Nepatenkinamai besimokančių mokinių pagal vidurinio ugdymo programą skaičius mažėja, tačiau vis tiek reikėtų siekti, kad gimnazijoje mažėtų nepažangių mokinių skaičius.  III–IV gimnazijos klasių mokinių pasiskirstymas pagal mokymosi rezultatus skaičiuojamas už praėjusius mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 15,81 | 48,4 | 32,54 | 3,25 | | 2019–2020 m. m. | 15,82 | 51,02 | 32,14 | 1,02 | | 2018–2019 m. m. | 11,5 | 52,0 | 33,0 | 3,5 |   Duomenų šaltinis: bendrojo ugdymo mokyklų ataskaitos |
| Rezultatai |
| Savivaldybėje 2020 m. valstybinius brandos egzaminus laikė 94 abiturientai (2019 m. – 111; 2018 m. – 125; 2017 m. – 112; 2016 m. – 145). Laikyti pasirinkta 10 mokomųjų dalykų (2019 m. – 12; 2018 m. – 11) egzaminai.  Abiturientų egzaminų pasirinkimas 2020 m.: lietuvių kalbos ir literatūros – 86, matematikos – 72, biologijos – 24, istorijos – 41, fizikos – 8, chemijos – 5, informacinių technologijų – 4, užsienio (anglų) kalbos – 93, užsienio (vokiečių) kalbos – 1, geografijos – 8 bei mokyklinį lietuvių kalbos ir literatūros egzaminą laikė – 8 mokiniai.  Daugiausia kandidatų rinkosi lietuvių kalbos ir literatūros, matematikos bei anglų kalbos valstybinius brandos egzaminus.  100 proc. išlaikyti anglų k., vokiečių k., istorijos, chemijos, fizikos, biologijos, geografijos ir IKT valstybiniai brandos egzaminai.  Neišlaikė lietuvių kalbos ir literatūros valstybinio brandos egzamino 7 mokiniai, t. y. 8,14 proc. (plg. 2019 m. – 7 (7,45 proc.), matematikos – 12 mokiniai, t. y. 16,67 proc. (plg. 2019 m. – 22 (22,22 proc.).  100 balų iš valstybinių brandos egzaminų gavo 24 mokiniai (plg. 2019 m. – 15; 2018 m. – 16). 2020 m. brandos darbus iš lietuvių kalbos ir literatūros ir grafinio dizaino pasirinktinai rašė 3 mokiniai. |
| Įvairių olimpiadų, konkursų, varžybų dalyvių ir 1–3 vietų laimėtojų skaičius ir dalis (išskyrus sportą) |
| 2020 mokslo metais Savivaldybėje suorganizuoti 26 olimpiadų ir konkursų antrieji turai (plg. 2019 m. – 24), taip pat koordinuotas mokinių dalyvavimas šalies turuose. ES jaunųjų mokslininkų konkurso nacionaliniame ture 2 mokiniai gavo II laipsnio diplomus, o respublikinėse geografijos ir astronomijos olimpiadose 2 mokiniai gavo III laipsnio diplomus. Lietuvos mokinių jaunųjų filologų konkurse net 6 mokiniai laimėjo I, II ir III laipsnio diplomus. Jaunųjų kalbininkų konkurse 1 mokinys gavo I laipsnio diplomą. Ekonomikos ir verslo olimpiados regiono etape mokiniai tapo I ir II vietos nugalėtojai, Lietuvos mokinių etninės kultūros olimpiados Žemaitijos regioniniame ture 2 mokiniai iškovojo I ir II vietas. Meninio skaitymo konkurse regiono etape 1 mokinys tapo II vietos nugalėtoju. Vakarų Lietuvos regiono 5-8 klasių mokinių matematikos olimpiados III ture 1 mokinys užėmė III vietą.  Palangos moksleiviai kasmet dalyvauja tarptautiniuose matematikos ir anglų kalbos konkursuose „Kengūra“, edukaciniame konkurse „Olimpis“, nacionaliniuose matematinio ir gamtamokslinio raštingumo, loginio mąstymo ir problemų sprendimo konkursuose, respublikiniuose jaunųjų mokslininkų, saugaus eismo „Šviesoforas“, „Ką žinai apie Lietuvos kariuomenę“, teisinių žinių „Temidė“, sveikos gyvensenos „Sveikuolių sveikuoliai“ ir kituose konkursuose. |

**Pažangos vertinimas:**

Švietimo pažangai svarbu, kad stebint mokinių pažangumą visuose lygmenyse, yra matyti, kad nėra ryškaus rodiklių svyravimo, t. y. švietimo rezultatų pažanga yra tvari. Padariusių pažangą mokinių dalis Savivaldybėje kasmet išlieka panaši, o mokinių pasiekimai yra aukštesni nei šalies vidurkis.

**Pažanga tvari.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_